11/11/2010 | Administración LocalMunicipal
A Laracha
Bases selección para a contratación laboral temporal dun/ha traballador/a social

O obxecto desta convocatoria é a contratación laboral temporal, a tempo completo, baixo a modalidade de contrato de traballo de obra ou servizo de duración determinada, dun/ha traballador/a social para o departamento de Servizos Sociais, vinculada ao Plan Concertado da Consellería de Traballo e Benestar. As funcións e tarefas a desempeñar pola persoa seleccionada serán as seguintes: - Detección, coñecemento e valoración das necesidades sociais e recursos existentes do Municipio, a través da observación, da atención da demanda e da investigación, a planificación e programación dos recursos e servizos necesarios para atendelos problemas e necesidades detectados. - Avaliación de problemas e derivación para atención dos mesmos ós distintos servizos existentes cando así o requira o caso, a promoción da toma de conciencia polas comunidades e individuos dos seus problemas, facilitándolle a participación nas tarefas comunitarias, impulsando o asociacionismo e fomentando actitudes e conciencia solidaria. - Axuda á integración de individuos, familias e grupos que o precisen, favorecendo a solución de necesidades e conflitos a nivel individual e colectivo e a xestión e tramitación administrativa dos recursos e prestacións.2º.- Requisitos dos aspirantes: Serán requisitos mínimos dos aspirantes a esta contratación: 1.- Ter a nacionalidade española, ou ser nacional doutros Estados, conforme aos artigos 56 e 57 do Estatuto Básico do Empregado Público.2.- Ter a capacidade funcional, así como a capacidade física necesaria para o desempeño das tarefas, extremos que deberán acreditarse mediante a presentación de certificado médico ou informe médico. (poderá ser presentado co resto da documentación no momento de presentación de instancia ou ao remate do proceso). 3.- Ter cumpridos os 16 años de idade e non exceder, no seu caso da idade máxima de xubilación forzosa. (Requisito que deberá acreditarse coa presentación de copia cotexada do Documento Nacional de Identidade). 4.- Non haber sido separado, mediante expediente disciplinario, do servizo de calquera administración pública, nin atoparse en inhabilitación para o exercicio da función pública por sentencia firme.5.- Non estar incurso en causas de incompatibilidades de conformidade có disposto na Lei 53/1984, do 26 de decembro, de incompatibilidades do persoal ao servizo das administracións públicas. Será requisito específico desta convocatoria estar en posesión da titulación universitaria de Diplomado/a en Traballo Social. Os presentes requisitos entenderanse referidos á data de expiración do prazo sinalado para a presentación de instancias. O contrato de traballo será a tempo completo de obra o servizo de duración determinada ata o 31 de decembro de 2010, con opción de prórroga, sempre que tamén a subvención sexa prorrogada. As retribucións estipuladas para o traballador/a que ocupe o posto de traballador/a social, son as mesmas que ás estipuladas na Relación de Postos de Traballo para a/o Traballador/a Social. A selección dos candidatos realizarase de conformidade có previsto nas presentes bases polo sistema de concurso oposición.1.- Por servizos prestados como traballador/a social na Administración Local (máximo 3,60 puntos). 0.30 puntos por mes traballado.2.- Por servizos prestados en calquera outra Administración Pública, Entidade de iniciativa social, como Traballador Social (máximo 1,20 puntos). 0.10 puntos por mes traballado. Por cursos, xornadas, master, postgraos relacionados co posto de traballo, de mais de 30 horas.0.10 puntos por curso Non se valorarán xornadas, charlas, cursos de menos de 30 horas. Certificacións de aptitudes dos cursos de lingua galega da Dirección Xeral de Política Lingüística. Máximo 0.50 puntos. (non acumulables) Celga 3 ou a súa equivalencia: curso de iniciación. 0.25 puntos Celga 4 ou a súa equivalencia: curso de perfeccionamento. 0.50 puntos Por acreditar ter realizado algún curso de informática relacionado có posto, impartido por calquera organismo público (non se valorará máis dun curso con igual contido).0,25 puntos por curso A experiencia profesional deberase acreditar a través de certificación oficial de vida laboral actualizada e a copia do contrato, e IAE (alta e actualización) no caso de traballadores autónomos. Cando se trate de colaboracións, bolsas, titorías, docencia, educación social ou servizos sociais, estes deberanse acreditar mediante certificación de organismos oficiais. Toda a documentación acreditativa dos requisitos e dos méritos se presentará mediante orixinal, acreditación notarial, copia cotexada polo Concello da Laracha ou AAPP onde se presente a documentación. Realizarase a entrevista persoal curricular (artigo 61 do Estatuto Básico do Empregado Público, Lei 7/2007 de 12 de abril) so no caso de que sexa necesario facer o desempate ou as puntuacións acadadas polos aspirantes nas fases de concurso sexan tan próximas que a entrevista permita determinar ao candidato mais axeitado. A entrevista versará sobre as tarefas e os cometidos dun/ha traballador/a social. Rematado o prazo de presentación de solicitudes, o Sr. Alcalde, mediante resolución aprobará a lista provisional de admitidos e excluídos. Dita resolución será definitiva de non haber excluídos, e será exposta no taboleiro de edictos do Concello, relacionándose os aspirantes excluídos coa indicación da causa de exclusión. Nesta resolución incluirase a composición do tribunal. Os aspirantes excluídos disporán do prazo de dez días, (de conformidade coa Ley 30/92, de 26 de novembro, de Régimen Jurídico de las Administraciones Públicas y del Procedimiento Administrativo Común) para reclamacións e corrección das deficiencias sinaladas. Estas reclamacións e correccións serán aceptadas ou rexeitadas na resolución que aprobe a lista definitiva, que publicarase na mesma forma. Contra a resolución na que se declare a exclusión definitiva do aspirante, poderá interpoñerse potestativamente recurso de reposición, no prazo dun mes, ante o órgano que ditou o acto, ou directamente recurso contencioso–administrativo no prazo de dous meses, ante a Xurisdición Contenciosa-Administrativa, contados a partir do día seguinte ao da publicación. Realizada a cualificación dos méritos, o Tribunal publicará no taboleiro a relación de aspirantes coas puntuacións obtidas, fixando o lugar, a data e a hora do comezo da entrevista se fose preciso. Os aspirantes serán convocados para a entrevista nun único chamamento, sendo excluídos/as os que non comparecesen, salvo nos casos debidamente xustificados e apreciados discrecionalmente polo tribunal. A actuación dos aspirantes na fase de entrevista que non poderá realizarse conxuntamente realizarase por orde alfabética segundo a primeira letra do seu apelido, comezando pola letra “M” segundo Resolución do 26 de xaneiro de 2010 pola que se fai público o resultado do sorteo ao cal se refire o art.9 do Regulamento de selección de persoal da Administración da Comunidade Autónoma de Galicia, de 20 de marzo de 1991. Os aspirantes deberán acreditar a súa personalidade coa exhibición do documento nacional de identidade no momento de realizar o chamamento, podendo os membros ou colaboradores do tribunal, esixir a súa exhibición en calquera momento ao longo da realización da correspondente proba. A cualificación da entrevista, así como do resultado dos méritos alegados farase pública no Taboleiro de Edictos e será facilitada por teléfono, e-mail ou persoalmente, polo Secretario/a do Tribunal. A puntuación definitiva estará determinada pola suma das puntuacións obtidas na fase de concurso e na fase de entrevista. Rematada a cualificación dos aspirantes, o Tribunal publicará o nome dos/as aspirantes aprobados coa súa puntuación, realizando a proposta de selección do aspirante que acadou a maior puntuación Non poderán propoñerse máis dun/ha candidato/a, aínda que có resto de solicitantes non seleccionados/as se elaborará unha bolsa de traballo segundo a orde de puntuación obtida para nomeamentos interinos ou contratacións laborais temporais en postos de traballo de contido equivalente de acordo coas seguintes normas: a. Os chamamentos aos aspirantes. Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, a/o funcionaria/o que as realice fará constar mediante dilixencia a súa realización, e se tiveron ou non resposta. b. Suspensión dos chamamentos.1. De oficio. A aceptación dun chamamento suporá a suspensión dos chamamentos ata que cese o primeiro nomeamento.2. Por solicitude do/a interesado/a. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión. c. Situación na Bolsa de Traballo.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.2. Os integrantes da Bolsa de Traballo que, sendo convocados para facer efectiva a contratación ou nomeamento segundo o disposto, non se presentaran ou renunciaran a esta, perderán os seus dereitos quedando excluídos da lista. d. Nomeamentos e Cesamentos. Poderán conferirse nomeamentos interinos ou contratacións laborais temporais para o desempeño de postos de traballo de contido equivalente, que se encontren vacantes ou non vacantes. Neste último caso será causa suficiente a situación de ILT ou vacacións do seu titular. Previo ao nomeamento deberá solicitarse informe de existencia de crédito á Intervención Municipal. Unha vez comparecera o aspirante chamado segundo o orde da Bolsa de Traballo, o Sr. Alcalde por Resolución procederá ao seu nomeamento para o desempeño do posto de traballo correspondente. O cese producirase por Resolución da Alcaldía cando remate o causa que provocou a seu nomeamento. e) Extinción da Bolsa de Traballo. A bolsa de traballo formada como consecuencia do proceso selectivo que regulan estas bases, extinguirase o día 31 de decembro de 2011. As instancias solicitando participar no proceso selectivo se dirixirán ao sr. Alcalde do Concello da Laracha, e se presentarán no Rexistro Xeral do Concello no prazo de dez días naturais a contar dende o seguinte á súa publicación no Boletín Oficial da Provincia. Tamén poderán remitirse na forma prevista no artigo 38 de la Lei 30/1992, de 26 de novembro, do Réxime Xurídico das Administracións Públicas e Procedemento Administrativo Común. Xunto á instancia e ao resto da documentación que se presentará, tamén se xuntará o xustificante do pagamento da taxa por dereito de exame que será de 22 euros que poderá ser efectuada en calquera das seguintes contas: CAIXA GALICIA: 2091.0079.52.3110000015 LA CAIXA: 2100.4912.21.2200004416 BANCO PASTOR: 0072.0152.18.0000100180 Segundo o artigo 4º da Ordenanza fiscal nº 23 do Concello da Laracha, pola que se regula a taxa por dereitos de exame, estarán exentas do pagamento da taxa as persoas con discapacidade igual ou superior ó 33% (para o que deberá presentar o certificado de minusvalía correspondente), e aquelas que figuren como demandantes de emprego durante o prazo, cando menos, dun mes anterior á data da convocatoria das probas selectivas (para o que deberá presentar o documento xustificativo expedido pola oficina de emprego correspondente). 1.- O tribunal cualificador designado pola alcaldía - presidencia (en virtude do artigo 21.1. g) de 7/85 de 2 de Abril reguladora das Bases do Réxime Local), e en base ao establecido por Lei 7/2007 de 12 de abril, Estatuto Básico do Empregado Público, estará integrado polos seguintes membros: Presidente: Un funcionario do grupo A, ou persoal laboral do grupo I ou II. Secretario: Un funcionario do grupo A, ou persoal laboral do grupo I ou II, con voz e sen voto. Vocais: Catro funcionarios do grupo A, ou persoal laboral do grupo I ou II. Os vocais deberán ter titulación igual ou superior á esixida para o acceso á praza convocada.2.- O tribunal non poderá constituírse, nin actuar sen a presenza, a lo menos, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta. 3.- Os membros do tribunal absteranse de intervir e o comunicarán á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias.4.- O tribunal resolverá tódalas dúbidas que xurdan en aplicación das presentes normas así como nos casos non previstos polas mesmas.5.- O tribunal non poderá aprobar nin declarar que superou o procesos selectivo un número superior de aspirantes ao de postos de traballo convocados, aínda que có resto de solicitantes non seleccionados se establecerá unha orde para cubrir as posibles vacantes que puideran producirse, so válido para a presente convocatoria.6.- O alcalde, vista a proposta de selección do tribunal, procederá á adopción do decreto correspondente que resolverá a contratación. A proposta del tribunal cualificador se elevará a Alcaldía - Presidencia, para a resolución do expediente de selección, mediante decreto, que será publicado no taboleiro de anuncios do Concello. A formalización do contrato laboral có aspirante seleccionado será competencia do Sr. Alcalde - Presidente; o/a aspirante deberá incorporarse o seu posto de traballo no prazo máximo de cinco días, dende que sexa requirido para elo. A Laracha, 4 de novembro de 2010 O Alcalde José Manuel López Varela